Selección de rugby de Italia

A **Selección de rugby de Italia** representa a Italia intenacionalmente no deporte do rugby. O equipo, tamén coñecido coma os *Azzurri* (os Azuis), leva xogando ao rugby dende finais dos anos 20 do século XX, e hoxe en día está considerado como un dos equipos punteiros do rugby europeo. Italia compite anualmente no torneo das Seis Nacións con Escocia, Francia, Gales, Inglaterra e Irlanda.
miniatura|300px|centro|Os Azzurri sacan de centro

Posibelmente o rugby italiano acadase a súa meirande transcendencia internacional cando, no ano 2000, Italia pasou a formar parte do torneo das Cinco Nacions, creando o que hoxe se coñece como o RBS 6 Nations. Orixinariamente os italianos só sufrían humillantes derrotas neste torneo mais, pouco a pouco, as tornas foron cambiando e os Azzurri chegaron a quedar cuartos en 2007, e aínda nas derrotas non son tan amplas coma nos primeiros anos, non obstante hoxe ocupan a duodécima posición na listaxe mundial.

Italia tamén competiu en tódolos mundiais que tiveron lugar até a data de hoxe dende a súa primeira edición en 1987, aínda que nunca conseguiron pasar a primeira rolda. A súa mellor actuación foi nos mundiais de 2003 e de 2007, onde conseguiron dúas vitorias na fase de grupos.

O seu adestrador actual é o francés Jacques Brunel.

## Equipamento 
[miniatura|[Selección de rugby de Escocia|Escocia - Italia 18 a 16]]

Italia xoga con camisola azul, que dende 2007 está elaborada pola compañía piemontesa Kappa, e o banco italiano *Cariparma* (*Cassa di Risparmio di Parma e Piacenza S.p.A.*) é o seu patrocinador oficial.

## Rexistros 
### Copa do Mundo de Rugby 
*Participacións de Italia na Copa do Mundo.*

### Seis Nacións 

## Rexistros de xogadores 
### Máis partidos coa selección 
miniatura|Italia
A listaxe seguinte recolle os rexistros máis notábeis de partidos xogados coa selección italiana. A lista inclúe xogadores dos últimos 25 anos. É preciso sinalar que unha clasificación por número de selección non depende só da calidade do xogador senón só do número de partidos disputados internacionalmente. Co nacemento da copa do mundo en 1987 a periodicidade dos partidos variou de xeito destacábel. O xogador que máis partidos xogou até o momento cos *Azzurri* é Alessandro Troncon, retirado da selección en 2007, con 101 convocatorias, o que o converte no sétimo xogador con máis partidos coa súa selección da historia.

En letra grosa xogadores en activo coa selección italiana.:
# **Marco Bortolami** - 105
# **Martin Castrogiovanni** - 105
# **Sergio Parisse **
# Andrea Lo Cicero - 103
# Alessandro Troncon - 101

### Máis ensaios 
Marcello Cuttitta é o xogador que conseguiu máis ensaios coa selección de Italia.
# Marcello Cuttitta - 25
# Paolo Vaccari - 22
# Carlo Checchinato - 21
# Manrico Marchetto - 21
# Alessandro Troncon - 19

### Puntos 
O récord de puntos marcados posúeo Diego Domínguez con 983 puntos, que é o terceiro xogador da historia en número de puntos coa súa selección nacional despois do galés Neil Jenkins e do inglés Jonny Wilkinson (xogador aínda en activo). 
# Diego Domínguez - 983
# Stefano Bettarello - 483 	
# Luigi Troiani - 294
# Ramiro Pez - 260
# Mirco Begamasco - 256

## Notas